**Disgrifiad Swydd:** **Swyddog Ymchwil**

|  |  |
| --- | --- |
| **Cyfadran:** | **Iechyd a Gofal Cymdeithasol** |
| **Adran/Pwnc:** | **Iechyd y Cyhoedd** |
| **Cyflog:** | **Gradd 8: £38,205 i £44,263 y flwyddyn, ynghyd â buddion pensiwn USS** |
| **Oriau gwaith:** | **Amser llawn, 35 awr yr wythnos** |
| **Nifer y swyddi:** | **1** |
| **Contract:** | **Penodiad am gyfnod penodol yw hwn tan** 31/08/2025 |
| **Lleoliad:** | **Lleolir y swydd hon ar Gampws Parc Singleton** |

|  |  |
| --- | --- |
| **Prif Ddiben y Swydd** | (Rhestrwch gyfrifoldebau penodol y Gyfadran/yr Adran)   1. Cynnal adolygiad o lenyddiaeth gefndirol i effaith yr argyfwng costau byw ar rieni, yn benodol mewn perthynas ag iechyd meddwl a bwydo babanod. 2. Cefnogi dyluniad, casglu data a dadansoddi ymchwil arolwg gyda rhieni, gweithwyr iechyd proffesiynol a sefydliadau elusennol 3. Cefnogi dyluniad, darpariaeth a dadansoddi cyfweliadau a gweithdai gyda rhieni, gweithwyr iechyd proffesiynol a sefydliadau elusennol |
|  | 1. Cyfrannu at ymchwil ac ymgymryd â hi mewn modd rhagweithiol, gan gynnwys casglu, paratoi a dadansoddi data a chyflwyno canlyniadau gan ddangos rhywfaint o annibyniaeth wrth bennu pwyslais a chyfeiriad yr ymchwil honno. 2. Paratoi adroddiadau, drafftio patentau a phapurau sy'n disgrifio canlyniadau'r ymchwil, boed yn gyfrinachol neu i'w cyhoeddi. Disgwylir i'r sawl a benodir cymryd rhan weithredol yn y gwaith o ysgrifennu a chyhoeddi papurau ymchwil, yn enwedig rhai sydd i'w cyhoeddi mewn cyfnodolion a adolygir gan gymheiriaid (e.e. rhyngwladol) neu gyhoeddiadau cymharol, yn rhan arferol o'i rôl. 3. Bod yn hunangymhellol a defnyddio menter bersonol, gan geisio dod o hyd i ffyrdd addas o ymdrin â heriau a gofyn am arweiniad pan fo angen. 4. Defnyddio creadigrwydd i ddadansoddi a dehongli data ymchwil a dod i gasgliadau ar sail y canlyniadau. 5. Rhyngweithio'n gadarnhaol ac yn broffesiynol â chydweithredwyr a phartneriaid eraill yn y Gyfadran, mewn mannau eraill yn y Brifysgol, a'r tu hwnt ym myd diwydiant a masnach ac yn y byd academaidd. 6. Cyfrannu'n rhagweithiol at y gwaith o ddatblygu ceisiadau am gyllid allanol i gefnogi eich gwaith eich hun, gwaith eraill a gwaith y Gyfadran a'r sefydliad yn gyffredinol. Disgwylir i'r sawl a benodir gymryd rhan weithredol yn y gwaith o ysgrifennu, neu gyfrannu at ysgrifennu ceisiadau o'r fath yn rhan arferol o'i waith. 7. Cyfrannu at faterion trefniadol y Gyfadran i'w helpu i weithredu'n hwylus a helpu i godi ei phroffil ymchwil allanol. 8. Bod yn ymwybodol o ddatblygiadau yn y maes o safbwynt technegol a phenodol a'r maes pwnc ehangach a'r goblygiadau ar gyfer cymwysiadau masnachol a'r economi wybodaeth neu'r byd academaidd. 9. Gweithredu fel cynrychiolydd neu aelod o bwyllgorau pan fo angen gan ddefnyddio'r cyfle i ehangu ei brofiad proffesiynol. 10. Dangos eich datblygiad proffesiynol eich hun gan ddarparu tystiolaeth, nodi anghenion datblygu, gan gyfeirio at Fframwaith Datblygu Ymchwilwyr Vitae, yn enwedig o ran cyfnod prawf, adolygiadau perfformiad, a chymryd rhan mewn digwyddiadau hyfforddi. 11. Cynnal a gwella cysylltiadau â'r sefydliadau proffesiynol a chyrff perthynol eraill. 12. Ufuddhau i brotocolau arfer gorau wrth gynnal a chadw cofnodion ymchwil, fel y nodir gan ganllawiau rheoli cofnodion HEI a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith. |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 2. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd, er mwyn lleihau’r risgiau a’r effeithiau sy’n deillio o weithgarwch y swydd. 3. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 4. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt. |
| **Manyleb Person** | **Meini Prawf Hanfodol:**   1. Gradd yn y gwyddorau iechyd, iechyd y cyhoedd, seicoleg iechyd, cymdeithaseg, polisi cymdeithasol, neu faes perthnasol neu gyfwerth arall neu gymhwyster ôl-raddedig yn y pynciau hyn neu gyfwerth 2. Tystiolaeth o gyfranogiad gweithredol a rôl bersonol yn y gwaith o ysgrifennu a chyhoeddi papurau ymchwil, a chyfrannu at y gwaith hwn, yn enwedig ar gyfer cyfnodolion a adolygir gan gymheiriaid. 3. Tystiolaeth o'r gallu i ymgysylltu â'r gwaith o lunio ac ysgrifennu gwaith ymchwil, neu gyfrannu at ysgrifennu ceisiadau am arian ymchwil allanol. 4. Y gallu i ddangos annibyniaeth sylweddol o ran ffocws a chyfeiriad mewn ymchwil – penderfynu 'beth, pam, pryd a chyda phwy' i fwrw ymlaen â'r gwaith. 5. Deall y polisi bwydo babanod a'r dirwedd ymarfer gan gynnwys cymhlethdod ac effaith emosiynol penderfyniadau bwydo babanod 6. Dangos ymwybyddiaeth a sensitifrwydd o ran yr argyfwng costau byw presennol a sut mae'n effeithio ar deuluoedd â babanod a phlant ifanc 7. Profiad o weithio gyda rhieni/teuluoedd mewn capasiti ymchwil, addysgu, clinigol, elusennol neu sefydliadol. 8. Profiad o gasglu a dadansoddi data ansoddol a meintiol 9. Sgiliau cyfathrebu rhagorol sy’n cynnwys gweithio gydag amrywiaeth o randdeiliaid 10. Ymrwymiad i ddatblygiad proffesiynol parhaus   **Meini Prawf Dymunol**   1. PhD yn y gwyddorau iechyd, iechyd y cyhoedd, seicoleg iechyd, cymdeithaseg, polisi cymdeithasol, neu faes perthnasol arall 2. Profiad o oruchwylio prosiectau myfyrwyr israddedig neu ôl-raddedig |
| **Welsh language level** | Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |
| **Gwybodaeth Ychwanegol** | Ymholiadau anffurfiol: Yr Athro Amy Brown [a.e.brown@abertawe.ac.uk](mailto:a.e.brown@swansea.ac.uk) |

  